ลองชิม ก๋วยเตี๋ยวท้าพิสูจน์ Noodle Zabb ก็ลองตามไปพิสูจน์ดู ว่ารสจะ Zabb สมชื่อหรือป่าว  ร้านอยู่ถนนเพชรเกษม ตรงข้ามตลาดกรีนเวย์  สามารถจอดรถหน้าร้านได้เลยแต่มีที่จอดน้อยเพราะอยู่ริมถนน มีป้ายหน้าร้านแจ้งสามารถจอดหลังร้านก็ได้ ภายในร้านตกแต่งโดยเอาไม้เก่ามาติดบริเวณผนังฝาร้าน ส่วนโต๊ะและเก้าอี้ก็ทาสีสไตล์เป็นไม้เก่าเช่นกัน ทำให้ได้บรรยากาศเก่าๆนิดนึง มีโต๊ะให้นั่งพอเพียงกับลูกค้า พอดีไปกินช่วงเที่ยงกว่าแล้ว มีลูกค้าเข้าออกร้านตลอด เพิ่งรู้ว่าเจ้าของร้านก็คือ เอกชัย ศรีวิชัย ก็ตรงเมนูที่พนักงานส่งมาให้ดูนี่แหละ มีเวลาไม่มากนักเลยเลือกที่จะสั่งบะหมี่หมูนุ่มกระดูกอ่อนต้มยำ  ที่นี่น้ำแข็งฟรี บริการตัวเอง รอไม่นานพนักงานก็มาเสิร์ฟ แทบไม่ได้ปรุงรสเลย หมูนุ่มก็สมชื่อ รสชาดก็ตามชื่อร้าน Zabb เห็นโต๊ะข้างๆสั่งเมนูที่เป็นกุ้งมา ตัวกุ้งก็ใหญ่พอตัว เอาไว้ครั้งหน้าจะลองดู เบ็ดเสร็จเฉพาะราคาก๋วยเตี๋ยวแอบแรงนิดนึง ถ้าเทียบกับเครื่องที่ให้มาแล้วยังธรรมดา หน้าร้านมีขายขนมไข่ กล่องละ 35 / 3 กล่อง 100 บาท   